59. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 23834/7144 της 17 Νοεμ./14 Δεκ.  1978 (ΦΕΚ Β' 1097) Περί διαδικασίας χορηγήσεως αμπελοοινικού οινοπνεύματος για την παρασκευή αρωματισμένων οίνων (βερμούτ) εγχώριας καταναλώσεως. Έχοντας υπόψη : 1.Τις διατάξεις του Κώδικα των νόμων "περί φορολογίας του οινοπνεύματος", όπως αυτός έχει τροποποιηθεί συμπληρωθεί και ισχύει σήμερα. 2.Τις διατάξεις του Νόμ. 396/1976 "περί οινολογικών κατεργασιών και εμπορίας των οίνων". 3.Τις διατάξεις του Νόμ. 400/1976 "περί Υπουργικού Συμβουλίου και Υπουργείων". 4.Τις διατάξεις του Β.Δ. της 25.12.1917 "περί εκτελέσεως του Νόμ. 971/1917 "περί φορολογίας του οινοπνεύματος", όπως έχουν τροποιηθεί, συμπληρωθεί και ισχύουν σήμερα. 5.Την απόφαση Μ. 1480/1126/8.3.1945 "περί τροποποιήσεως και συμπληρώσεως των διατάξεων περί φόρου επί των ειδών πολυτελείας". 6.Την απόφαση Δ.3676/932/26.5.1978 των Πρωθυπουργού και του Υπουργού των Οικονομικών "περί αναθέσεως αρμοδιοτήτων του Υπουργού Οικονομικών στους Υφυπουργούς Οικονομικών", αποφασίζουμε : Ορίζουμε τη διαδικασία χορηγήσεως του αμπελοοινικού οινοπνεύματος , το οποίο σύμφωνα με τις διατάξεις του άρθρ. 4 του Νόμ. 396/1976, υποχρεωτικά χρησιμοποιείται για την Παρασκευή των αρωματισμένων οίνων του ίδιου άρθρου και Νόμου, ως εξής : 1.α)Ο επαγγελματίας που επιθυμεί την χορήγησιν αμπελοοινικού οινοπνεύματος για την παρασκευή του αρωματισμένου οίνου, πρέπει με αίτησή του, να ζητήσει τη χορήγηση αυτή, από την αρμόδια για την εποπτεία του εργοστασίου ή της επιχειρήσεώς του Διεύθυνση ή Τμήμα Χημικών Υπηρεσιών. β)Η αίτησή αυτή, εκτός από την ονομασία της επιχειρήσεως του επαγγελματία, πρέπει να αναφέρει ρητά και τα κατωτέρω στοιχεία.  (1)Την ποσότητα του οίνου που θα χρησιμοποιήσει για την παρασκευή του αρωματισμένου οίνου σε λίτρα, καθώς και τον οινοπνευματικό βαθμό και βαθμό σακχάρου (ΜΠΩΜΕ). (2)Την ποσότητα της ζαχάρεως σε χιλιόγραμα που θα χρειασθεί για την παρασκευή του αρωματισμένου οίνου. (3)Την ποσότητα του καθαρού φορολογημένου οινοπνεύματος σε χιλιόγραμμα άνυδρου που χρειάζεται για την ανάμιξη. (4)Την ποσότητα σε λίτρα καθώς και τον οινοπνευματικό βαθμό και βαθμό σακχάρου (ΜΠΩΜΕ) του τελικού προϊόντος. 2.Η Διεύθυνση ή Τμήμα Χημικών Υπηρεσιών, ύστερα από την ανωτέρω αίτηση του ενδιαφερομένου, θα εκδόσει εγκριτική απόφαση για την χορήγηση αμπελοοινικού οινοπνεύματος στην οποία απόφαση θα αναφέρονται όλα τα στοιχεία που περιλαμβάνει η αίτηση και επί πλέον το οινοπνευματοποιείο Β' κατηγορίας από το οποίο ο επαγγελματίας θα πάρει το οινόπνευμα. Η εγκριτική αυτή απόφαση, εκτός από τον ενδιαφερόμενο, θα κοινοποιείται στις Διευθύνσεις Φοροτεχνική και Παραγωγής και Διακινήσεως Οινοπνεύματος του Γενικού Χημείου του Κράτους, καθώς και στην Διεύθυνση Χημικών Υπηρεσιών που εποπτεύει το οινοπνευματοποιείο. 3.Το καθαρό φορολογημένο αμπελοοινικό οινόπνευμα, βάσει της άδειας εξαγωγής και μεταφοράς θα μεταφέρεται σε σφραγισμένα βαρέλια τα οποία θα παραμένουν σφραγισμένα μέχρι της ώρας της αναμίξεως, οπότε και θα αποσφραγίζονται από το χημικό του ΓΧΚ που θα κάνει την ανάμιξη. Ο επαγγελματίας, μπορεί να ζητήσει αν το επιθυμεί, την αποθήκευση του οινοπνεύματος μέσα σε δοχείο ή δεξαμενή που θα σφραγίζεται από τον εποπτεύοντα χημικό του Γ.Χ.Κ., η δε μεταφορά του οινοπνεύματος από τα βαρέλια στη δεξαμενή, θα γίνεται παρουσία του χημικού του ΓΧΚ, ο οποίος θα αποσφραγίζει τα βαρέλια για τον σκοπό αυτό. 4.Η ανάμιξη του οινοπνεύματος με τον οίνο, τη ζάχαρη και τις υπόλοιπες επιτρεπόμενες ύλες για την παρασκευή του αρωματισμένου οίνου, θα γίνεται παρουσία χημικού του Γ.Χ.Κ., για την ανάμιξη δε αυτή, θα συντάσσεται πρωτόκολλο αναμίξεως σε 5 αντίτυπα, ο τύπος του οποίου θα καθορισθεί από την Φοροτεχνική Δ/νση του Γ.Χ.Κ.. Από τα πέντε αντίτυπα τα 3 θα στέλνονται από ένα, α)στη Διεύθυνση Παραγωγής και Διακινήσεως Οινοπνεύματος του Γ.Χ.Κ. (Αντί για τη σελ. 258,41(γ) Σελ. 258,41(δ) Τεύχος Θ103 - Σελ. 49 Κώδικας Φορολογίας Οινοπνεύματος 28.Γ.α.57-59 β)στη Φοροτεχνική Διεύθυνση του Γ.Χ.Κ. και  γ)στην αρμόδια Οικονομική Εφορία του επαγγελματία. 5.Απαγορεύεται η χρησιμοποίηση του αμπελοοινικού οινοπνεύματος που έχει χορηγηθεί για την παρασκευή αρωματισμένων οίνων, για κάθε άλλο σκοπό, χωρίς προηγουμένη έγκριση από την εποπτεύουσα την επιχείρηση Διεύθυνση ή Τμήμα Χημικών Υπηρεσιών του Γ.Χ.Κ. και την προηγουμένη, σε περίπτωση, καταβολή του αντίστοιχου φόρου πολυτελείας. 6.Η μη συμμόρφωση προς τις διατάξεις της παρούσας, αποτελεί παράβαση των διατάξεων της παρ. 13 του άρθρ. 15 του Κώδικα των νόμων "περί φορολογίας του οινοπνεύματος", τιμωρείται δε με τις διατάξεις του άρθρ. 26 και σε περίπτωση υποτροπής με τις διατάξεις των παρ. 7 και 8 του άρθρ. 27 του ίδιου Κώδικα. 7.Η ισχύς της αποφάσεως αυτής αρχίζει από την ημερομηνία δημοσιεύσεώς της στην Εφημερία της Κυβερνήσεω.ς